Februar 2019

**Vedtekter for lokallag av Landslaget for språklig samling (LSS)**

1. Et lokallag av LSS arbeider for framtidsnorsk ved å fremme programmet til LSS.
2. Alle som støtter LSS i arbeidet for et samla framtidsnorsk, og som betaler medlemskontingent til LSS, kan være medlem av lokallaget. Alle medlemmer av lokallaget er således også medlemmer av LSS.
3. Lokallaget skal ha et styre på tre medlemmer: leder, kasserer, sekretær. Styremedlemmene velges for ett år, og kan gjenvelges.
4. Valg holdes på lokallagets årsmøte, som også vedtar årsmelding og godkjenner regnskap. Referat fra årsmøtet sendes LSS sentralt (leder@sprakligsamling.no).
5. Medlemmene i et lokallag betaler årskontingent til LSS sentralt. LSS refunderer halve kontingentbeløpet til lokallaget. Lokallaget kan om ønskelig bestemme at det skal være en egen lokallagskontingent i tillegg.
6. Dersom lokallaget legges ned, skal lagets eiendom og midler tilfalle LSS sentralt. Nedleggelse må vedtas av et ordinært årsmøte med 2/3 flertall.